Կիրիլ Կոմբարով

Կիրիլ Վլադիմիրովիչ Կոմբարով (ռուս.՝ Кирилл Владимирович Комбаров, հունվարի 22, 1987(1987-01-22), Մոսկվա, ԽՍՀՄ), ռուս ֆուտբոլիստ, Տուլայի «Արսենալ» ակումբի խաղացող։ Հանդես է գալիս պաշտպանի և կիսապաշտպանի դիրքերում։ Դմիտրի Կոմբարով երկվորյակ եղբայրն է։


== Կարիերա ==


=== Ակումբային ===

Կիրիլ Կոմբալովը ֆուտբոլով սկսել է զբաղվել 4 տարեկանում։ 1993 թվականին մարզվել է Մոսկվայի Սպարտակի ֆուտբոլային դպրոցում, որտեղ գնացել է այն պատճառով, որ մարզիչ Նիկոլայ Պարշինը ծանոթ է եղել Կիրիլի հոր հետ, ինչպես նաև այն պատճառով, որ Վլադիմիր Կոմբարովը եղել է «Սպարտակի» երկրպագու։ Ֆուտբոլով զբաղվելու հետ միաժամանակ Կամբորովը 7-ից մինչև 11 տարեկանու զբաղվել է նաև քիքբոքսինգով։ 14 տարեկան հասակում Կիրիլը և իր եղբայրը միասին հեռացել են «Սպարտակից» մարզիչի հետ կոնֆլիկտի պատճառով, որը Կոմբարովներին համարել է ոչ հեռանկարային։ Այդ հեռանալու պատճառով Սպարտակը եղբայրների համար դարձել է ամենասկզբունքային հակառակորդը։
«Սպարտակից» հեռանալուց հետո Կոմբարովները տեղափոխվել են Մոսկվայի «Դինամոյի» ֆուտբոլային դպրոց, որտեղ մարզվել է Յուրի Մենտյուկովի մոտ։ 2004 թվականին նրանք սկսել են խաղալ սպիտակաերկնագույնների երկրորդ կազմում։
2006 թվականի սեպտեմբերի 20-ին կատարել է նորամուտը «Դինամոյի» հիմնական կազմում՝ մասնակցելով Ռուսաստանի գավաթի խաղարկության՝ Նիժնի Նովգորոդի «Լոկոմոտիվ» ակումբի դեմ խաղին, որն ավարտվել է 2:0 հաշվով հօգուտ Դինամոյին։
2010 թվականի օգոստոսին բանակցություններ են սկսվել երկու եղբայների՝ Մոսկվայի «Սպարտակ» տեղափոխվելու վերաբերյալ. Կիրիլն ինքը հրաժարվել է մեկնաբանել տրանսֆերին վերաբերող լուրերը. երկու ֆուտբոլիստների տրանսֆերի արժեքը կազմել է տասը միլիոն դոլար։ Որպես տեղափոխման պատճառ նշվել են զարգանալու ցանկությունը, «Սպարտակի» մասնակցությունը Չեմպիոնների լիգային և այն, որ եղբայրներն իրենց ֆուտբոլային ելույթները սկսել են կարմրասպիտակների դպրոցում։ Դինամոյի նախագահ Յուրի Իսաևն ասել է, որ Կոմբարովները պատրաստեն եղել մնալ սպիտակաերկնագույնների կազմում միայն աշխատավարձի զգալի բարձրացման դեպքում, ինչը ակումբը չի կատարել։ Չնայած տեղափոխմանը՝ Կոմբարովը երկար ժամանակ չի կարողացել կատարել նորամուտը կարմրասպիտակների կազմում կրնկի և սրունքաթաթի վնասվածքնրի պատճառով, որ նա ստացել էր Դինամոյի կազմում։ Միայն կրնկի վնասվածքի ապաքինումից հետո Կիրիլն արդեն Սպարտակի կազմում ստացել է աջ ծնկային հոդի վնասվածք։ Միայն նոյեմբերի 19-ին երեք ամսվա ընթացքում առաջին անգամ պաշտոնական խաղում դուրս է եկել խաղադաշտ, մասնակցելով մեկ խաղի կարմրասպիտակների կազմում։ Դեկտեմբերի 8-ին, տարվա վերջին խաղում, Կիրիլը նորամուտը կատարել է «Սպարտակի» հիմնական կազմում Չեմպիոնների Լիգայի «Ժիլինա» ակումբի դեմ խաղում. նա խաղադաշտում անցկացրել է 83 րոպե և ստացել դեղին քարտ։ 2011 թվականի ապրիլի 8-ին Եվրոպայի Լիգայի քառորդ եզրափակչի՝ «Պորտու» ակումբի դեմ խաղում Կոմբարովը խփել է իր նորամուտային գոլը Սպարտակի կազմում։ 2011/12 մրցաշրջանում Կիրիլն ընդհանուր առմամբ մասնակցել է թիմի 37 խաղի Պրեմիեր Լիգայում, 3 խաղի գավաթի խաղարկությունում և 8 հանդիպման Եվրոպայի Լիգայում։ 2012/13 մրցաշրջանում Կոմբարովը սկսել է ավելի քիչ խաղալ Սպարտակի կազմում (18 խաղ ՌՖՊԼ-ում), իսկ 2013/14 մրցաշրջանում գրեթե դուրս է մնացել կարմրասպիտակների հիմնական կազմի՝ մասնակցելով թիմի ընդամենը 6 խաղի երկրի  առաջնությունում։
2014/15 մրցաշրջանում վարձավճարով տեղափոխվել է Մոսկվայի «Տորպեդո» ակումբ, որտեղ դարձել է թիմի առաջնորդներից մեկը։ Սևասպիտակավունների կազմում Կոմբարովը անցկացրել է 23 խաղ և խփել երեք գնդակ։ Այնուամենայնիվ, մրցաշրջանի արդյունքներով «Տորպեդոն» դուրս է մնացել ՌՖՊԼ-ից և ֆուտբոլիստը վերադարձել է «Սպարտակ»։ 2015/16 մրցաշրջանը սկսել է որպես Սպարտակիհիմնական կազմի խաղացող սակայն շուտով գրեթե դադարել է ընդգրկվել թիմի կազմում, իսկ առաջնության ձմեռային ընդմիջումից հետո տեղափոխվել է «Սպարտակ-2»։ Մինչև մրցաշրջանի ավարտը Կոմբարովը Սպարտակ-2-ի կազմում անցկացրել է 11 խաղ և խփել 1 գոլ։
2016 թվականի հունիսի 26-ին հայտարարվել է, որ Կոմբարովը երկու տարվա պայմանագիր է կնքել «Տոմ» ակումբի հետ, նորից սկսելով աշխատել «Տորպեդո» ակումբից իրեն ծանոթ Վալերի Պետրակովի հետ։ Սիբիրյան ակումբ տեղափոխվելուց անմիջապես հետո Կոմբարովն ընտրվել է թիմի ավագ։ Տոմսկի ակումբի կազմում իր նորամուը կատարել է 2016 թվականի օգոստոսի 1-ին «Կրասնոդարի» դեմ խաղում։ 2017 թվականի հուվարին հայտնի է դարձել, որ ֆուտբոլիստը խզել է պայմանագիրն ակումբի հետ և դարձել ազատ գորածակալ։ Նույն ամսում կիրիլը պայմանագիր է կնքել Տուլայի «Արսենալ» հետ։


== Ձեռքբերումներ ==


=== Ակումբային ===
«Դինամո» ՄոսկվաՌուսաստանի առաջնության բրոնզե մեդալակիր - 2008«Սպարտակ» ՄոսկվաՌուսաստանի առաջնության արծաթե մեդալակիր - 2011/12


=== Անձնական ===
Ռուսաստանի Պրեմիեր լիգայի լավագույն երիտասարդ ֆուտբոլիստ («Առաջին հնգյակ» մրցանակի դափնեկիր) - 2007
Ընդգրկվել է Ռուսաստանի առաջնության 33 լավագույն ֆուտբոլիստների ցանկում (1) - № 3, 2008


== Անձնական կյանք ==
Կինը՝ Եկատերինա, հարսանիքը կայացել է 2010 թվականի մայիսի 17-ին։ 2011 թվականի հունվարի 20-ին ծնվել է որդին՝ Իլյան։ 2012 թվականի նոյեմբերի 16-ին ծնվել է երկրորդ որդին՝ Տիմոֆեյը, իսկ 2017 թվականի հունվարի 16-ին՝ երրորդ որդին, իսկ 2019 թվականի մայիսի 17-ին՝ չորրորդը։


== Վիճակագրություն ==


=== Ակումբային ===
2019 թվականի օգոստոսի 5-ի դրությամբ


== Ծանոթագրություն ==


== Արտաքին հղումներ ==
ֆուտբոլիստի էջը «Տոմ» ակումբի պաշտոնական կայքում
ֆուտբոլիստի էջը ՌՖՊԼ-ի պաշտոնական կայքում
ֆուտբոլիստի էջը Sports.ru կայքում
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում